У С Т А В

НА НАРОДНО ЧИТАЛИЩЕ „ВЕДРИНА - 1997” С.КОСАРА, ОБЩ.ГЛАВИНИЦА, ОБЛ.СИЛИСТРА

 Народните читалища са уникални достояния на българския народ.

 Читалищата имат историческа заслуга за запазването и развиването на българския език, за възраждането на театралното, музикалното и други изкуства, за развитието на библиотечното и музейното дело, за одухотворяването живота на народа.

 Чрез своята многостранна народополезна дейност читалищата са призвани да допринасят в още по-голяма степен за цялостно развитие и ценностна ориентация на народа.

Глава първа.

ОБЩИ ПОЛОЖЕНИЯ

Чл.1. Народно читалище „Ведрина - 1997” е самостоятелна, независима, самоуправляваща се организация по местоживеене, за развитие сред населението на всестранна култура и просвета. То се изгражда в населеното място и работи на принципа на ДЕМОКРАТИЗМА, ДОБРОВОЛНОСТТА И АВТОНОМИЯТА.

Чл.2 Читалището не е политическа организация. В неговата дейност могат да участват всички граждани, без оглед на ограничения на възраст и пол, политически и религиозни възгледи и етническо самосъзнание.

Чл.3 Читалището работи в тясно взаимодействие с учебни заведения, културни институции, обществени и други организации, които извършват културно-просветна и/или развлекателна дейност.

Чл.4 Читалището може да се съюзява за защита на своите интереси, за провеждане на съвместни дейности и инициативи с други читалища с цел разработване на общи насоки за развитие на читалищните дейности;

Чл.5 Читалището е юридическо лице с нестопанска цел.То се представлява от Председателя и/или упълномощено от Читалищното Настоятелството лице.

Глава втора.

ЦЕЛИ И ЗАДАЧИ

Чл. 6 Целите и задачите на Народно Читалище „Ведрина - 1997” с.Косара са:

 1. Да създава, опазва и разпространява духовни ценности;

 2. Да създава условие за развиване на творческите способности и заложби;

 3. Да задоволява културно-информационните потребности и интереси на населението;

 4. Да задоволява потребностите на гражданите, свързани със запазване на обичаите и традициите на българския народ и местната култура;

 5. Разширяване на знанията на гражданите и приобщаването им към ценностите и постиженията на науката, изкуството и културата;

 6. Възпитаване и утвърждаване на националното самосъзнание.

 7. Осигуряване на достъп до информация

Чл.7 За постигане на целите и задачите НЧ „Ведрина - 1997” с.Косара си служи със следните форми на работа:

1. Поддържа общодостъпна читалищна библиотека, читалня, читалищна зала

2. Развива и подпомага любителското художествено творчество като изгражда самодейни творчески колективи и школа;

3. Организира литературно-музикални програми

4. Организира чествания на бележити дати и годишнини от националната история

5.Организира обществени празненства, концерти и чествания на народни и местни празници, ритуали и обичаи

6. Извършване и на допълнителни дейности, подпомагащи изпълнението на основните функции, с изключение на използването на читалищните сгради за клубове с политически цели и други дейности, противоречащи на добрите нрави, националното самосъзнание и традиции.

7. Народното читалище няма право да предоставя собствено или ползвано то него имущество възмездно или безвъзмездно:

(1)за хазартни игри и нощни заведения

(2)за дейност на нерегистрирани по Закона за вероизповеданията религиозни общности и юридически лица с нестопанска цел на такива общности

(3) за постоянно ползване от политически партии и организации

(4) на председателя, секретаря, членовете на настоятелството и проверителната комисия и на членовете на техните семейства.

Глава трета.

УЧРЕДЯВАНЕ И ЧЛЕНСТВО

Чл. 8. /1/ Народното Читалище се учредява най-малко **50** дееспособни физически лица, които вземат решение на Учредително събрание.

 /2/Народното читалище се управлява по Устав,съгласуван със Закона за народните читалища и Решенията приети на Учредително събрание.Учредителното събрание приема Устава на читалището и избира неговите органи на управление и контрол, както и реда за свикването им и вземането на решения, както и реда за определяне на членски внос.

/3/ Читалището придобива качеството на юридическо лице с вписването му в регистъра за организациите с нестопанска цел на окръжния съд, в чийто район е седалището на читалището.

/4/ Действията на учредителите извършени от името на народното читалище до деня на вписването, пораждат права и задължения само за лицата, които са ги извършили. Лицата сключили сделките отговарят солидарно за поетите задължения.

 /5/ Народното читалище прекратява своята дейност по решение на Общото събрание; решение на районния съд; когато е налице трайна невъзможност на Читалището да действа, поради прекратяване на правомощията на член на Настоятелството или Проверителната комисия.

 /6/Наименованието на Народното читалище трябва да не въвежда в заблуждение и не накърнява добрите нрави. То се изписва на български език. Към наименованието на читалището се добавя и година на неговото първоначално създаване.

Чл.9 Членовете на читалището са индивидуални, колективни и почетни.

 /1/. Индивидуалните членове са български граждани. Те биват действителни и спомагателни:

 1.Действителните членове са дееспособни лица, плащат редовно определения по устава на читалището членски внос и имат право на глас;

 2.. Спомагателните членове са младежи и девойки до 18 години, които участват р развиваните дейности на читалището и нямат право да избират и да бъдат избирани в читалищното настоятелство и имат съвещателен глас.

/2/ Колективните членове съдействат за осъществяване на целите на читалището подпомагат дейността, поддържат и обогатяват материалната база и имат право на един глас в Общото събрание.Те могат да бъдат професионални и стопански организации търговски дружества, кооперации и сдружения, културно-просветни, любителски и творчески колективи.

 /3/Почетни членове могат да бъдат български и чужди граждани с изключителни заслуги за читалището.

Чл.10 Действителните и почетни членове имат право да избират и да бъдат избирани в ръководни органи/

 /1/ Да участват в обсъждането на всички въпроси свързани с дейността и имуществото на читалището.

 /2/ Да получава информация за работата на ръководните органи

 /3/ Всички членове на читалището ползват с предимство базата на читалището при определен ред и условия.

Чл.11 Членовете на читалището са длъжни да спазват Устава, да плащат определения членски внос, да подпомагат и популяризират дейността му, да опазят и обогатяват имуществото.

Глава четвърта.

ОРГАНИ НА САМОУПРАВЛЕНИЕ

Чл. 12. Органи на читалището са:

а) Общото събрание

б)Читалищното настоятелство;

 в)Проверителната комисия.

Чл. 13. (1) Висш орган на читалището е Общото събрание.Общото събрание на читалището се състои от всички членове на читалището, имащи право на глас.

/2/ Редовно общо събрание на читалището се свиква от настоятелството най-малко веднъж годишно .

/3/Извънредно общо събрание може да бъде свикано по решение на настоятелството, по искане на проверителната комисия или на една трета от членовете на читалището

/4/ Решенията в Общото събрание се приемат с мнозинство на гласовете

/5/ (2) Поканата за събрание трябва да съдържа дневния ред, датата, часа и мястото на провеждането му и кой го свиква. Тя трябва да бъде получена не по-късно от 7 дни преди датата на провеждането. В същия срок на общодостъпни места трябва да бъде обявено и съобщение за събранието. Общото събрание е законно, ако присъстват най-малко половината от имащите право на глас членове на читалището. При липса на кворум събранието се насрочва за друга дата не по-рано от една седмица. Тогава събранието е законно, колкото и членове да се явят.

Чл. 14. (1) Общото събрание:

1. изменя и допълва устава;

2. избира и освобождава членовете на настоятелството, проверителната комисия и председателя;

3. приема вътрешните актове, необходими за организацията на дейността на читалището;

4. изключва членове на читалището;

5. приема основни насоки на дейността на читалището;

6. взема решение за членуване или за прекратяване на членството в читалищен съюз;

7. приема бюджета на читалището;

8. приема годишния отчет до 30 март на следващата година;

9. определя размера на членския внос;

10. отменя решения на органите на читалището;

11. взема решение за прекратяване на читалището;

12. взема решение за отнасяне до съда на незаконосъобразни действия на ръководството или отделни читалищни членове.

(2) Решенията на общото събрание са задължителни за другите органи на читалището.

Чл.15 Отчетно-изборните събрания приемат цялостния отчет на Настоятелството и Проверителната комисия, приемат и изменят читалищния Устав.Прекратяват дейността на Настоятелството и Проверителната комисия и избират нови членове.

 Чл. 16. (1) Изпълнителен орган на читалището е настоятелството, което се състои най-малко от трима членове, избрани за срок до 3 години. Същите да нямат роднински връзки по права и съребрена линия до четвърта степен.

(2) Настоятелството:

1. Провежда своите заседания най-малко веднъж на тримесечие.Заседанията са редовни, ако на тях присъстват повече от половината членове.

2. свиква общото събрание;

3. осигурява изпълнението на решенията на общото събрание;

4. подготвя и внася в общото събрание проект за бюджет на читалището и утвърждава щата му;

5. подготвя и внася в общото събрание отчет за дейността на читалището;

6. назначава секретаря на читалището и утвърждава длъжностната му характеристика, както и на нещатния персонал. Секретарят е щатно лице.

7. Настоятелството взема решение с мнозинство повече от половината на членовете си.

8. при вземане на решения , касаещи помощта и съдействието на други органи внася предложения от името на Настоятелството или упълномощеното лице – Секретаря.

9. решава въпросите за откриване и закриване на самодейни колективи, клубове, дейности по интереси и др.

 **(3) Председателят на читалището е член на настоятелството и се избира от общото събрание за срок до 3 години. Председателят:**

**1. организира дейността на читалището съобразно закона, устава и решенията на общото събрание;**

**2. представлява самостоятелно читалището;**

**3. свиква и ръководи заседанията на настоятелството и председателства общото събрание;**

**4. ръководи текущата дейност на читалището;**

**5. отчита дейността си пред настоятелството;**

**6. сключва и прекратява трудовите договори със служителите съобразно бюджета на читалището и въз основа решение на настоятелството.**

(4)Секретарят на читалището:

1. Организира изпълнението на решенията на Настоятелството включително решенията за изпълнението на бюджета

2. Организира текущата основна и допълнителна дейност

3. Отговаря за работата на щатния и хоноруван персонал

4. представлява читалището заедно и поотделно с председателя

Не може да е в роднински връзки с членовете на настоятелството и проверителната комисия по права и по съребрена линия до четвърта степен, както и да бъде съпруг/съпруга на председателя на читалището.

 (5) Проверителната комисия се състои най-малко от трима членове, избрани за срок до 3 години.

(а) Членове на проверителната комисия не могат да бъдат лица, които са в трудовоправни отношения с читалището или са роднини на членове на настоятелството по права линия, съпрузи, братя, сестри и роднини по сватовство от първа степен.

(б) Проверителната комисия осъществява контрол върху дейността на настоятелството и председателя на читалището по спазване на закона, устава и решенията на общото събрание.

(в) При констатирани нарушения проверителната комисия уведомява общото събрание на читалището, а при данни за извършено престъпление - и органите на прокуратурата.

Чл. 17 За членове на Настоятелството и Проверителната комисия се избират хора с трайни интереси в областта на културата. Председателя и секретарят е необходимо да имат завършено средно, средно-специално, степен „Специалист” „Бакалавър” или „Магистър” на висше образование. При липса на подадени документи по предходните изисквания читалището назначава и лица с ниска образователна степен до явяване на подходящи такива.

Чл.18 Документите от финансови и други проверки се предоставят на заседание на Настоятелството и по решение на същото се предоставят на държавните органи.

Глава четвърта.

ИМУЩЕСТВО И ФИНАНСИРАНЕ

Чл. 19**.** Имуществото на читалището се състои от право на собственост и от други вещни права, вземания, ценни книжа, други права и задължения.

Чл. 20. Читалищата набират средства от следните източници:

1. членски внос;

2. културно-просветна дейност;

3. субсидия от държавния и общинските бюджети;

4. наеми от движимо и недвижимо имущество;

5. дарения и завещания;

6. други приходи.

Чл. 21 (1)Предложенията за годишната субсидия за читалищата по общини, нормативите и механизмът за нейното разпределяне се разработват от Министерството на културата съгласувано с областните администрации и общините.

(2)С решения на Общински съвет читалището може да се финансира допълнително над определената по ал.1 субсидия със средства от собствени приходи на Общината

(3)Гласуваната от Общински съвет субсидия за народното читалище определена на основата на нормативи и по реда на ал2 не може да се отклонява от Общината за други цели

Чл. 22**.**(1) Предвидените по държавния и общинския бюджет средства за читалищна дейност се разпределят между читалищата от комисия с участието на представител на съответната община, на всяко читалище от общината и се предоставят на читалищата за самостоятелно управление.Разходите не бива да надвишават приходната част и отчитането им се извършва по установения ред.

(2) приходите на читалището от държавния бюджет се изразходват за развитие на основната културно-просветна дейност, като приоритетно се предоставят средства за библиотечна дейност – литература и периодичен печат

(3) поддържането и обогатяването на материално-техническата база на читалището се извършва чрез бюджетни и собствени постъпления.

Чл.23 (1)настоятелството на НЧ „Ведрина - 1997” ежегодно изготвя годишен отчет за приходите и разходите, който се приема от общото събрание.

(2)Отчетът за изразходваните от бюджета средства се представя в Общината.

Чл24  **(1)** Председателя на читалището ежегодно в срок до 10 ноември представя на кмета предложения за своята дейност през следващата година.

(2) Кметът на Общината внася направените предложения пред Общински съвет, който приема годишна програма за развитие на читалищната дейност, който следва да бъде изпълнен от читалището

(3) Председателя на читалището представя ежегодно до 31 Март пред Кмета на Общината и Общински съвет доклад за осъществените читалищни дейности в изпълнение на програмата по ал.2 и за изразходваните средства през предходната година, които се обсъждат след 31 Март с участието на вносителя на доклада.

Чл. 25Имуществото на НЧ „Ведрина - 1997” не може да се използва за лично облагодетелстване на:

 (1) Учредители, дарители, настоящите и бивши членове на читалището, освен в случаите, когато са регистрирани частни идеални цели

(2)Служители, освен дължимото им в това отношение.

(3) Само по решение на Настоятелството може да се отпускат средства за подготовка на кадри по читалищно дело от читалищния бюджет срещу сключване на дългосрочни договори за дейност в читалището.

Чл. 25Общинската финансова служба всяка година извършва ревизия на Народното читалище, свързана със субсидиите, предоставена от държавния и общинския бюджет. При нарушения Общинския съвет контролира субсидиите.

УСТАВЪТ НА НАРОДНО ЧИТАЛИЩЕ „ВЕДРИНА” С.КОСАРА, ОБЛ. СИЛИСТРА, Е ПРИЕТ НА ОБЩО СЪБРАНИЕ НА ЧИТАЛИЩЕТО, СВИКАНО НА 20.01.2022 ГОДИНА.

ПРЕДСЕДАТЕЛ НА ЧИТАЛИЩЕТО:

 **(Сениха Бейхан Неази- Кязим)**